open-index/open-wikipedia-markdown huggingface dataset:
Science Fiction (albumi)

__NOTOC__

**Science Fiction** on yhdysvaltalaisen emo-yhtyeen Brand Newin viides studioalbumi, jonka julkaisi yhtyeen oma levy-yhtiö Procrastinate! Music Traitors 17. elokuuta 2017. Yhtye julkaisi tiedotteen albumin vinyyliversion ennakkotilauksesta kaksi päivää ennen albumin julkaisupäivää.  

Yhtye ilmoitti aloittavansa albuminsa tekemisen heinäkuussa 2014 ja he julkaisivat vuonna 2015 ja 2016 singlet Mene ja  I Am A Nightmare. He aikoivat julkaista albumin vuonna 2016, mutta se viivästyi koska yhtye ei ollut tyytyväinen siihen. 

## Kappaleet
#
#
#
#
#
#
#
#
#
#
#
#

## Arvostelut
Albumi sai positiivista palautetta kriitikoilta:

* Metacritic: 88/100 
* Pitchfork: 8.3/10 
* The Needle Drop: 7/10 

## Lähteet
Neutrofiili

**Neutrofiili** ( tai *polymorphonuclear neutrophil*) on runsain valkosolujen tyyppi. Kaikista veren valkosoluista 40–75&nbsp;% on neutrofiilejä. Se kuuluu jyvässoluihin eli granulosyytteihin yhdessä eosinofiilien ja basofiilien kanssa. Sillä on kyky solusyöntiin eli fagosytoosiin kuten makrofageillakin.

## Rakenne
Neutrofiilin halkaisija on yleensä 9-14 μm. Kypsän neutrofiilin tuma on jakautunut 2-4 lohkoon, joiden muoto ja lukumäärä voivat muuttua.

## Toiminta
Neutrofiileillä on keskeinen rooli elimistön akuutissa tulehdusvasteessa taudinaiheuttajia, kudosvauriota tai vierasesineitä vastaan. Neutrofiilit pääsevät verenkierrosta tulehtuneeseen kudokseen seuraavien vaiheiden kautta: 

# Tulehduksen yhteydessä verisuonten sisäkalvo (endoteeli) aktivoituu siten, että neutrofiilit voivat kiinnittyä siihen.
# Neutrofiilit läpäisevät verisuonen seinämän.
# Neutrofiilit vaeltavat kudoksessa tulehdusta kohti kemiallisten merkkiaineiden johdattamana. Tästä käytetään nimitystä kemotaksia (engl. *chemotaxis*).

Akuutisti tulehtuneessa kudoksessa neutrofiilit ovat yleensä runsain valkosolutyyppi ensimmäisten 6-24 tunnin aikana. Tämän jälkeen runsaimpia ovat monosyytit, jotka muuntuvat kudoksessa makrofageiksi. Kudoksissa neutrofiilien elinikä on lyhyt: ne ajautuvat apoptoosiin ja häviävät 24-48 tunnin kuluessa. Kuolleiden neutrofiilien ja bakteerien jäänteet muodostavat kertyessään märkäeritettä.

Neutrofiilin on ensin tunnistettava kohde (esimerkiksi bakteeri), jonka se tuhoaa solusyönnillä (fagosytoosi). Tätä helpottaa opsonisaatio (vasta-aineiden tai komplementin tarttuminen elimistölle vieraaseen materiaaliin), mutta joitain kohteita se tunnistaa ilmankin. Seuraavaksi neutrofiili ympäröi kohteen valejaloillaan (engl. *pseudopod*), jotka yhtyvät niin että kohde jää neutrofiilin sisälle fagosomiksi (engl. *phagosome*) kutsuttuun rakkulaan. Fagosomiin yhtyy hajottavia entsyymejä sisältäviä rakkuloita, jolloin puhutaan fagolysosomista (engl. *phagolysosome*). Lopulta hajotettu materiaali joko jää soluun tai poistetaan (eksosytoosi).

Neutrofiilien erittämä välittäjäaine interleukiini 1 lisää prostaglandiinien tuotantoa ja nostaa kuumetta.

## Katso myös
*Dendriittisolu
*Vastustuskyky

## Lähteet
*https://www.youtube.com/watch?v=zQGOcOUBi6s 1.7.2014 Viitattu 2.1.2018
*http://www.solunetti.fi/fi/histologia/neutrofiilit/ Viitattu 2.1.2018
Kurt Nordfors

**Nils Anders Kurt Nordfors** (24. lokakuuta 1898 Turku – 14. huhtikuuta 1968 Helsinki) oli suomalainen kansanedustaja ja toimittaja.

Kurt Nordforsin vanhemmat olivat kauppias, konsuli Anders Wolter Nordfors ja Maria Wennerström. Nordfors valmistui ylioppilaaksi 1919 ja opiskeli École des Hautes Études Socialesissa Pariisissa 1924. Hän työskenteli sanomalehtikirjeenvaihtajana Berliinissä 1921–1922, *[[Hufvudstadsbladet]]in* toimittajana 1922, sanomalehtikirjeenvaihtajana Ranskassa, Italiassa ja Belgiassa 1923–1924, Suomen tietotoimiston toimittajana 1925–1927 ja 1930–1933, Ruotsalaisen teatterin ohjaajana 1927–1930, ulkoasiainministeriön sanomalehtitoimiston palveluksessa 1930, *[[Nyland (sanomalehti)|Nyland]]*-lehden päätoimittajana 1933–1941, Yleisradion ruotsalaisen sosiaalisen kirjelaatikon hoitajana vuodesta 1941, teatteri- ja kirjallisuusarvostelijana 1925–1940, *Stockholms-Tidningenin* kirjeenvaihtajana Suomessa 1943–1957 sekä Helsingin ruotsalaisen työväenopiston sanomalehtiopin opettajana 1946–1951.

Nordfors valittiin eduskuntaan ruotsalaisen kansanpuolueen edustajaksi Uudenmaan läänin vaalipiiristä vuosiksi 1951–1966. Kansanedustajana hän johti eduskuntaryhmäänsä ja toimi Parlamenttienvälisen liiton Suomen ryhmän johtokunnan puheenjohtajana. Nordfors toimi myös Suomen YK-valtuuskunnassa, Svensk socialliberal samlingin puheenjohtajana ja muissa luottamustehtävissä.

## Lähteet

## Aiheesta muualla
* Kurt Nordfors : Moottoripyörällä ulkomaisilla teillä, Suomen Kuvalehti, 16.05.1925, nro 20, s. 26, Kansalliskirjaston digitaaliset aineistot
Segura (M31)

**Segura** (runkonumero M31) on Espanjan laivaston vuonna 1997 vesillelaskettu Segura-luokan miinantorjunta-alus.

## Valmistus

Alus tilattiin 14. toukokuuta 1993 Empresa Nacional Bazánilta Cartagenasta, missä köli laskettiin 3. toukokuuta 1995. Alus laskettiin vesille 25. heinäkuuta 1997 kumminaan amiraali Juan José Romero Caramelon puoliso ja valmistui 27. huhtikuuta 1999. Alus otettiin palvelukseen 20. helmikuuta 2000 Cartagenassa.

## Palvelus
Alus on palveluksessa.

## Lähteet
Mikko Kiesiläinen

**Mikko Kiesiläinen** (s. 1987 Kauniainen) on suomalainen ekonomisti, joka työskenteli Helsingin kaupungin pääekonomistina. Hän on aiemmin toiminut EK:n ekonomistina sekä ajatushautomo Liberan toiminnanjohtajana. Hän siirtyi Liberan johtoon tammikuussa 2018 HYY Yhtymän liiketoimintajohtajan tehtävästä. Hän on työskennellyt myös konsulttina McKinsey & Companyllä. Vuonna 2025 Mikko Kiesiläinen siirtyi rakennusyhtiö SRV Yhtiöiden kehitysjohtajaksi ja johtoryhmän jäseneksi.

Kiesiläinen on työskennellyt Antero Vartian kanssa Suomen apteekkimarkkinan avaamiseksi kilpailulle. Antero Vartian ja Mikko Kiesiläisen tekemän selvityksen mukaan apteekkialan kilpailun vapauttaminen voisi säästää suomalaisten lääkekuluissa noin 87 miljoonaa euroa, jos reseptilääkkeiden hinnat laskisivat Ruotsin tasolle.

Vuoden 2017 kuntavaaleissa Kiesiläinen oli vihreiden ehdokkaana Helsingissä, sai 564 ääntä eikä tullut valituksi. Vuoden 2019 eduskuntavaaleissa Kiesiläinen oli ehdolla Uudenmaan vaalipiirissä, sai 1&nbsp;676 ääntä eikä tullut valituksi. Kiesiläinen on ollut vihreiden puoluevaltuuskunnan jäsen 2017–2019.

Kiesiläinen kirjoitti ylioppilaaksiHelsingin Suomalaisesta Yhteiskoulusta vuonna 2006. Hän on koulutukseltaan kauppatieteiden maisteri. Hän valmistui London School of Economicsista vuonna 2011.

Hän liittyi demarinuoriin 15-vuotiaana mutta erosi kymmenisen vuotta myöhemmin, koska SDP ei suostunut peruspäivärahan nostamiseen, ellei ansiosidonnaista nostettaisi enemmän.

## Lähteet

## Aiheesta muualla
* Kotisivut .
*
Marlena Shaw

**Marlena Shaw** (s. **Marlina Burgess**; 22. syyskuuta 1942 New Rochelle, New York – 19. tammikuuta 2024) oli yhdysvaltalainen laulaja. Shaw aloitti laulajan uransa 1960-luvulla. Hänen musiikkiaan on usein samplattu hip hop -musiikissa ja käytetty televisiomainoksissa.

## Diskografia
### Cadet
**Out of Different Bags* (1967)
**[[The Spice of Life]]* (1969)

### Blue Note
**Marlena* (1972)
**From the Depths of My Soul* (1973)
**Marlena Shaw Live at Montreux* (1974)
**Who Is This Bitch, Anyway?* (1975)
**Just a Matter of Time* (1976)

### Columbia
**Sweet Beginnings* (1977)
**Acting Up* (1978)
**Take a Bite* (1979)

### South Bay
**Let Me in Your Life* (1982)

### Verve
**It Is Love* (1986)
**Love Is in Flight* (1988)

### Concord Jazz
**Dangerous* (1996)
**Elemental Soul* (1997)

### Soul Brother
**Anthology* (2000)
**Live in Tokyo* (2002)
**Lookin’ for Love* (2004)

## Lähteet
Johnny Echols

**Johnny Echols** (s. 21. helmikuuta 1947) on yhdysvaltalainen muusikko, joka tunnetaan psykedeelisen rockin yhtye Loven alkuperäisenä kitaristina. Echols perusti Loven sen keulahahmon Arthur Leen kanssa.

Love julkaisi kolme studioalbumia vuosina 1966–1967 (*[[Love (Loven albumi)|Love]]*, *[[Da Capo (albumi)|Da Capo]]*, *[[Forever Changes]]*), ja saavutti kohtalaista menestystä. Vuonna 1968 yhtyeen johtohahmo Lee erotti Echolsin ja samalla muut jäsenet yhtyeestä, ja Echols joutui vankilaan pian erottamisensa jälkeen heroiinin hallussapidon vuoksi.

Loven jälkeen Echols on toiminut studiomuusikkona, ja on kertonut työskentelevänsä *Forever Changes* -albumilta ylijääneitä kappaleita tarkoituksenaan julkaista ne.

## Lähteet
Liejukilpikonnat

**Liejukilpikonnat** (*Kinosternon*) on pystytaivuttajien alalahkoon kuuluva kilpikonnasuku.

## Lajit
Sukuun kuuluu 19 lajia:

* *[[Kinosternon acutum]]*
* *[[Kinosternon alamosae]]*
* *[[Kinosternon angustipons]]*
* *[[Kinosternon baurii]]*
* *[[Kinosternon chimalhuaca]]*
* *[[Kinosternon creaseri]]*
* *[[Kinosternon dunni]]*
* *[[Kinosternon durangoense]]*
* *[[Kinosternon flavescens]]*
* *[[Kinosternon herrerai]]*

* *[[Kinosternon hirtipes]]*
* *[[Kinosternon integrum]]*
* *[[Kinosternon leucostomum]]*
* *[[Kinosternon oaxacae]]*
* *[[Kinosternon scorpioides]]*
* *[[Kinosternon sonoriense]]*
* *[[Kinosternon steindachneri]]*
* *[[Kinosternon stejnegeri]]*
* *[[Kinosternon subrubrum]]*

## Lähteet
Engelsin paussi

**Engelsin paussiksi** kutsutaan teollisen vallankumouksen aikaista ajanjaksoa, jolloin suuren teknologisen murroksen takia ison joukon toimeentulo heikentyi, ennen kuin yhteiskunta pidemmällä aikavälillä alkoi vaurastua. Termin on kehittänyt taloushistorioitsija Robert C. Allen, joka kytkee ajatuksen vuosien 1760–1840 Britanniaan. Britanniassa 1800-luvun ensimmäisen puoliskon ajan palkkakehitys polki paikoillaan samalla kun työntekijäkohtainen tuottavuus kuitenkin kasvoi. 1800-luvun puolivälin jälkeen reaalipalkat alkoivat kasvaa samassa suhteessa tuottavuuden kanssa. 

## Engelsin paussi 2000-luvulla

Teollinen vallankumous oli 1800-luvulla kokonaisvaltainen yhteiskunnallinen muutos, joka koski niin teknologiaa, kulttuuria, sosiaalisia rakenteita kuin talouttakin. Teollistumisen aiheuttamien muutosten takia yhteiskunnan toimintaperiaatteet oli suunniteltava uudelleen. On esitetty, että samankaltainen murros on nyt käynnissä teollistuneissa länsimaissa, joissa digitalisaatio ja robotisaatio muuttavat yhteiskuntaa. Länsimaissa, erityisesti Yhdysvalloissa ja Britanniassa, 2010-luvun voi nähdä alkuna samankaltaiselle ”paussille”, jossa työntekijöiden asema ja nykyisenkaltaisten järjestelmien kyky ylläpitää yhteiskunnan kehitystä ainakin tilapäisesti heikkenevät.

Esimerkiksi ajatushautomo Demos Helsinki on kirjoittanut, että talouden lisäksi koko yhteiskunta muuttaa tällä hetkellä muotoaan, aivan kuten teollisessa vallankumouksessa. Teollistumisen aikana tuottavuus alkoi kasvaa, kun yhteiskunnan ja liiketoiminnan peruspilarit suunniteltiin uusien toimintatapojen mukaisesti. Siitä alkoi lopulta ennennäkemätön vaurastumisen kausi. Samalla syntyi kaksi uutta yhteiskuntaluokkaa: työväenluokka, jonka elinolojen parantamisen ympärillä pyöri merkittävä osa 1900-luvun politiikasta, sekä keskiluokka, jonka laajeneminen oli yksi teollistumisen laukaiseman vaurastumisen ja poliittisten reformien tärkeimmistä tuloksista. Samoin nykymuotoisen puoluekentän ja kaupunkisuunnittelun synnyn voi sijoittaa teollistumisen alkuun. On mahdollista, että digitalisoituminen ja robotisaatio ovat käynnistäneet teolliseen vallankumoukseen verrattavan, vuosikymmeniä kestävän murroskauden, jonka aikana yhteiskunnan perusrakenteet järkkyvät, toimeentulon muodot muuttuvat ja vaurautta jaetaan radikaalisti uudelleen.

Ensimmäisen Engelsin paussin aikaan isoja muutoksia tapahtui esimerkiksi sosiaaiturvajärjestelmässä, puoluejärjestelmässä, peruskoulussa, kaupunkisuunnittelussa, joukkoliikenteessä ja monilla muilla yhteiskunnan osa-alueilla, jotta yhteiskunta pystyi vastaamaan teollisuuden aiheuttamaan murrokseen.

Engelsin paussi -termin kehittäjä Allen on myös pohtinut yhtymäkohtia 1800-luvun teollistumisen ja nykypäivän välillä. Hän ei kuitenkaan suoraan käytä pohdinnoissaan Engelsin paussi -termiä.

Samankaltaiseen ilmiöön ovat viitanneet myös Erik Brynjolfsson ja Andrew McAfee käsitteellään ”The Second machine age”. Termi viittaa siihen, että ihmisten tulotaso ei kasva, vaikka teknologia kehittyy ja mahdollistaa tehokkaamman tuotannon.

## Lähteet
Andri Melnyk

**Andri Melnyk** (; 12. joulukuuta 1890 Volja Jakubova, Galitsia, Itävalta-Unkari – 1. marraskuuta 1964 Köln, Länsi-Saksa) oli ukrainalainen sotilas ja nationalistijohtaja.

Itävalta-Unkarin Galitsiassa syntynyt Melnyk opiskeli Wienin maatalouskorkeakoulussa, kunnes värväytyi ensimmäisen maailmansodan puhjettua vapaaehtoisena Itävalta-Unkarin armeijaan perustettuun ukrainalaiseen legioonaan. Hän yleni komppanianpäälliköksi mutta jäi syyskuussa 1916 venäläisten sotavangiksi. Yhdessä Jevhen Konovaletsin ja eräiden muiden kanssa hän pakeni vuonna 1917 sotavankileiriltä ja osallistui Kiovassa vapaaehtoisen Sitš-tarkk'ampujapataljoonan perustamiseen. Tammikuusta 1919 alkaen Melnyk oli jonkin aikaa Ukrainan kansantasavallan armeijan esikuntapäällikkönä ja vuosina 1920–1921 Ukrainan sotilasattaseana Prahassa ja Wienissä. Vuonna 1922 hän asettui Puolaan liitettyyn Galitsiaan, jossa hänestä tuli maanalaisen Ukrainan sotilasjärjestön (UVO) paikallisjohtaja, kun järjestön varsinainen johtaja Konovalets joutui siirtymään turvaan maanpakoon. Vuosina 1924–1928 Melnyk oli toimintansa vuoksi puolalaisessa vankilassa.

Melnyk oli vuosina 1933–1938 ukrainalaisten katolisen nuorisojärjestön puheenjohtaja mutta toimi salaa myös UVO:n seuraajaksi perustetussa Ukrainalaisten nationalistien järjestössä (OUN). Kun OUN:n johtaja Konovalets vuonna 1938 salamurhattiin, Melnyk siirtyi ulkomaille ottaakseen hänen paikkansa. Elokuussa 1939 Roomassa kokoontunut OUN:n liittokokous vahvisti Melnykin johtajuuden, mutta seuraavan vuoden alussa Stepan Banderan johtama nuorten radikaalien siipi perusti kilpailevan johdon, jolloin järjestö hajosi kahtia. Melnykin johtama siipi tunnettiin tämän jälkeen nimellä OUN-M. Järjestön luotettavuutta epäilleet saksalaiset asettivat Melnykin vuonna 1941 kotiarestiin, jolloin hän luovutti johdon Ukrainassa varamiehelleen Oleh Olžytšille. Vuonna 1944 Melnyk vangittiin Sachsenhausenin keskitysleirille, mutta hänet vapautettiin melko pian, kun saksalaiset vakuuttuivat hänen yhteistyöhalustaan. Vuodesta 1945 hän asui Luxemburgissa ja jatkoi vaikuttamista ukrainalaisessa emigranttiyhteisössä.

## Lähteet

## Aiheesta muualla
Anneli Sarhimaa

**Anneli Sarhimaa** (s. 1962 Lappeenranta) on suomalainen kielitieteilijä, joka on tutkinut vähemmistökieliä ja kielipolitiikkaa, erityisesti karjalan kieltä. Vuodesta 2002 hän on työskennellyt Pohjois-Euroopan ja Baltian kielten professorinaMainzin yliopistossa Saksassa. 

## Elämä ja ura
Anneli Sarhimaan isä on päätoimittaja Lauri Sarhimaa. 

Anneli Sarhimaa opiskeli Joensuun yliopistossa venäjää ja kiinnostui tässä yhteydessä karjalan kielestä. Hänen pro gradu -työnsä käsitteli venäjän vaikutusta karjalan ja vepsän kielen lauseoppiin. Tämä tutkimusaihe laajeni myös omaan kenttätyöaineistoon perustuvaksi väitöskirjaksi kontaktiperäisestä muutoksesta ja koodinvaihdosta Venäjän karjalaisten kielessä. Väitöskirjaansa Sarhimaa puolusti Helsingin yliopistossa vuonna 1999, minkä jälkeen hän sai vuonna 2002 Helsingin yliopistosta itämerensuomalaisten kielten dosentuurin.

Sarhimaa on työskennellyt Suomessa, Venäjällä, Alankomaissa ja Saksassa. Mainzin yliopistossa hän johti vuosina 2010–2013 kansainvälistä, monitieteistä EU:n rahoittamaa tutkimusprojektia *ELDIA (European Language Diversity for All),* jossa kartoitettiin kahdentoista suomalais-ugrilaisen kielivähemmistön tilannetta Euroopan eri maissa ja kehitettiin vähemmistökielen elinvoimaisuutta mittaava barometri *EuLaViBar.* ELDIA-projektin jälkeen hän on vaikuttanut Euroopan kielten tasa-arvoisuusverkoston (*European Language Equality Network, ELEN)* piirissä toimien vuoden 2013 jälkeen joitakin vuosia sen yhtenä varapuheenjohtajana.

Vuodesta 2019 lähtien Sarhimaa on tutkinut Suomen vienankarjalaisia, 1880-luvulta lähtien Suomeen asettuneista kauppiaista 1900-luvun mittaan saapuneisiin pakolaisiin, ja heidän kielellistä ja kulttuurista integroitumistaan suomalaiseen yhteiskuntaan. Laajemmin hän on tutkinut identiteetin rakentumista kielellisin keinoin erityisesti vähemmistö- ja monikielisyyskonteksteissa.

## Tunnustuksia
Vuonna 2020 Anneli Sarhimaalle myönnettiin Alfred Kordelinin palkinto hänen työstään Pohjois-Euroopan vähemmistökielten, erityisesti karjalan kielen tutkimuksen edistämiseksi sekä vähemmistökieliä koskevan julkisen keskustelun kehittämiseksi ja avartamiseksi.

## Teoksia
* *Syntactic transfer, contact-induced change, and the evolution of bilingual mixed codes: Focus on Karelian-Russian language alternation*. Studia Fennica Linguistica 9. Helsinki, 1999.
* (yhdessä Johanna Laakson, Sia Spiliopoulou Åkermarkin ja Reetta Toivasen kanssa): *Towards Openly Multilingual Policies and Practices: Assessing Minority Language Maintenance Across Europe.* Multilingual Matters, 2016.
* *[[Vaietut ja vaiennetut – Karjalankieliset karjalaiset Suomessa]]*. Suomalaisen Kirjallisuuden Seura 2017, 

## Lähteet
Félicité

**Félicité** on vuonna 2017 ensi-iltansa saanut draamaelokuva, jonka on ohjannut Alain Gomis. Se kertoo kinshasalaisen laulajan elämästä. Päähenkilö on yksinhuoltaja, jonka poika joutuu sairaalaan.

Elokuvan tuotantoon on osallistunut yhtiöitä viidestä maasta: Ranska, Senegal, Belgia, Saksa ja Libanon.

Elokuva sai Berliinin elokuvajuhlilla 2017 tuomariston palkinnon – hopeisen karhun. Félicitélle myönnettiin myös Euroopan neuvoston vuoden 2017 elokuvapalkinto (FACE). Elokuva voitti myös kuusi Afrikan arvostetuimpiin lukeutuvaa AMAA -elokuva-palkintoa (2017), mukaan luettuna parhaan elokuvan, parhaan naispääosan ja parhaan sivuosan esittäjän AMAA-palkinnon (2017).

## Lähteet

## Aiheesta muualla
*
Georg Eriksson

**Georg Werner Eriksson** (19. tammikuuta 1901 Pietarsaari – 28. helmikuuta 1964 Helsinki) oli suomalainen kansanedustaja ja kultaseppä.

Georg Erikssonin vanhemmat olivat työläinen Johan Erik Eriksson Wannäs ja Johanna Pehrsdotter Strömsnäs. Hänen puolisonsa vuodesta 1923 oli Anna Evelina Kif. Eriksson kävi käsityökoulua ja työskenteli kultaseppänä Pietarsaaren maalaiskunnassa 1917–1920 ja Pietarsaaressa 1920–1964.

Eriksson valittiin eduskuntaan Suomen sosialidemokraattisen puolueen edustajaksi Vaasan läänin pohjoisesta vaalipiiristä vuosiksi 1958–1962 ja Vaasan läänin vaalipiiristä vuosiksi 1962–1964. Hän kuoli 28. helmikuuta 1964 kesken edustajakautensa, ja hänen tilalleen nousi Veikko Mattila. Kansanedustajan tehtävän lisäksi Eriksson toimi presidentin valitsijamiehenä 1962, Pietarsaaren maalaiskunnan kunnanvaltuutettuna sekä Pietarsaaren kaupunginhallituksen jäsenenä ja kaupunginvaltuutettuna. Hän osallistui myös Suomenruotsalaisten kansankäräjien toimintaan.

## Lähteet
Piparjuuriperoksidaasi

**Piparjuuriperoksidaasi** on oksidoreduktaaseihin kuuluva entsyymi. Entsyymi katalysoi fenolijohdannaisten ja eräiden muiden aromaattisten yhdisteiden hapettamista vetyperoksidin avulla. Entsyymi eristettiin ensimmäisen kerran piparjuuren (*Armoracia rusticana*) juuresta. Piparjuuriperoksidaasia hyödynnetään biokemiallisissa ja lääketieteellisissä tutkimuksissa merkkiaineena. Piparjuuriperoksidaasin EC-numero on EC 1.11.1.7.

## Ominaisuudet ja toiminta
Piparjuuriperoksidista tunnetaan kolme isoentsyymiä, jotka ovat isoentsyymit A, C ja E. Näistä piparjuuriperoksidaasi C on tunnetuin ja käytetyin. Entsyymi on glykoproteiini ja sen molekyylimassa on noin 42&ndash;44 kDa. Entsyymi sisältää prosteettisenä ryhmänä hemiryhmän eli Protoporfyriini IX:n johon on sitoutunut Fe<sup>3+</sup>-ioni. Rautaioni on tärkeä katalyyttiselle aktiivisuudelle. Entsyymi hyväksyy substraateikseen useita aromaattisia yhdisteitä esimerkiksi fenolijohdannaisia. Piparjuuriperoksidaasin katalysoiman reaktion ensimmäisessä vaiheessa vetyperoksidi hapettaa entsyymin porfyriiniryhmän radikaaliksi ja raudan hapetusluvulle +IV. Lisäksi muodostuu vettä. Seuraavassa vaiheessa aromaattinen molekyyli pelkistää entsyymiradikaalin ja hapettuu itse radikaaliksi, mutta rauta on vielä hapetusasteella +IV. Seuraavassa vaiheessa toinen aromaattinen molekyyli sitoutuu entsyymiin ja rautaioni hapettaa tämän molekyylin radikaaliksi.

## Käyttö
Piparjuuriperoksidaasia voidaan käyttää lääketieteellisessä diagnostiikassa ja biokemiallisissa tutkimuksissa. Tämä perustuu siihen, että aromaattisen yhdisteen hapettumisessa muodostuva radikaali fluoresoi näkyvää valoa. Tällaisia väriaineita ovat esimerkiksi tetrametyylibentsidiini, 2,2′-atsino-bis(3-etyyli-2,3-dihydrobentstiatsolisulfonaatti) ja luminoli. Piparjuuriperoksidaasia voidaan käyttää väriaineen ja glukoosioksidaasin kanssa glukoosipitoisuuden määritykseen. Entsyymi voidaan myös liittää vasta-aineisiin ja selvittää täten vasta-aineen kulkeutumista elimistössä. Alla on eräitä yleisesti piparjuuriperoksidaasin kanssa käytettyjä väriaineita.
:

## Lähteet
Burkina Fason kansalliskirjasto

**Burkina Fason kansalliskirjasto** (, lyh. BNB, ) on Burkina Fason pääkaupungissa Ouagadougoussa sijaitseva maansa kansalliskirjasto. Se toimii maan Kulttuuri-, taide- ja turismiministeriön alaisuudessa. 

Kansalliskirjasto perustettiin ja sille osoitettiin vapaakappaleoikeus vuosina 1996 ja 1998 annetuilla säädöksillä.

Yhdistyneiden kansakuntien erityisjärjestö Unescon mukaan lukutaito oli yhteensä 34,6 prosentilla Burkina Fasossa 15 vuotta täyttäneistä ihmisistä (vuonna 2014).

## Lähteet

   
## Aiheesta muualla
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)
*IFLA World Report - Burkina Faso (The International Federation of Library Associations and Institutions)   (ifla-world-report.org)
The Jackson Sisters

**The Jackson Sisters** oli yhdysvaltalainen soulia ja diskomusiikkia tuottava yhtye 1970-luvulla. Yhtye oli kotoisin Comptonista, Kaliforniasta. 

The Jackson Sisters koostui Jacqueline Jackson-Rencherista, Lyn Jacksonista, Pat Jacksonista, Rae Jacksonista sekä Gennie Jacksonista. He äänittivät musiikkia Tiger Lily Records -levymerkille, saaden jonkin verran suosiota 1970-luvulla. Yhtye tosin sai merkittävämpää huomiota miltei vuosikymmen myöhemmin rare grooven tullessa suosituksi Britanniassa. Johnny Bristol sanoitti suuren määrän yhtyeen kappaleista. Yhtyeen hittikappaleen ”I Believe In Miracles” sanoitti ja äänitti alun perin Mark Capanni vuonna 1973. Kappale sijoittui Britannian singlelistan sijalle 72. vuoden 1987 kesäkuussa.

## Diskografia
### Albumit
**[[Jackson Sisters (albumi)|Jackson Sisters]]* (Tiger Lily Records, 1976)

### Singlet
*”I Believe in Miracles” (1973)
*”More Than Just Friends” (1973)
*”Boy, You’re Dynamite” (1974)
*”When Your Love Is Gone” (1975)

## Lähteet
Kirjallisuusvuosi 1884

**Kirjallisuusvuosi 1884** käsittelee vuoden 1884 tärkeitä kirjallisuuden tapahtumia, uutisia ja julkistuksia.

## Tapahtumia
* Suomen naisyhdistys perustettiin.
* Suomen polaariretkikunta palasi kaksivuotiselta tieteelliseltä tutkimusmatkaltaan Sodankylästä ja Ivalosta.
* Itävaltalainen silmälääkäri Karl Koller keksi tehokkaan paikallispuudutuksen.
* Ruotsalainen Alfred Nobel patentoi uuden ampuma-aseissa ruudin korvaavan räjähdysaineen, jota hän kutsui ballistiitiksi.
* Oskar Merikanto sävelsi Kesäillan valssin.

## Julkaisuja
* Juhani Aho &ndash; *[[Rautatie (romaani)|Rautatie]]*
* Henrik Ibsen &ndash; *Vildanden* (suom. *Villisorsa*)
* Sully Prudhomme &ndash; *De l’expression dans les beaux-arts*
* Henryk Sienkiewicz &ndash; *Ogniem i mieczem* (trilogian ensimmäinen osa, suom. *Tulella ja miekalla: kuvaus menneiltä ajoilta*)
* Arnold Toynbee &ndash; *Lectures on The Industrial Revolution in England*
* Mark Twain &ndash; *[[Huckleberry Finnin seikkailut]]*
* Jules Verne &ndash; *Etelän tähti*

## Palkintoja

## Lähteet
Kirjallisuusvuosi 1883

**Kirjallisuusvuosi 1883** käsittelee vuoden 1883 tärkeitä kirjallisuuden tapahtumia, uutisia ja julkistuksia.

## Tapahtumia
*Suomen kieli tuli Suomen suuriruhtinaskunnan viralliseksi kieleksi, kun 20 vuoden siirtymäaika vuoden 1863 kieliasetuksesta täyttyi.
*Deutsches Theater aloitti toimintansa Berliinissä.
* Ylioppilaskunnan Laulajat -kuoro perustettiin Helsingissä.

## Julkaisuja
* Paul Bourget &ndash; *Essais de psychologie contemporaine*
* Carlo Collodi &ndash; *[[Pinokkio]]* (*Le avventure di Pinocchio. Storia di un burattino*), kirjapainos
* Mihai Eminescu &ndash; *Luceafĕrul* (romanttinen romanialainen runoelma)
* Anne Charlotte Leffler &ndash; *Ur lifvet. Saml. 2, Aurore Bunge ; "Barnet" ; Ett bröllop ; I krig med samhället* (Teos Kööpenhaminan yo-kirjaston sivulla)
* Anne Charlotte Leffler &ndash; *Ur lifvet. Saml. 3. H. 1, Kvinlighet och erotik ; Gusten får pastoratet* (Teos Kööpenhaminan yo-kirjaston sivulla)
* Friedrich Nietzsche &ndash; *[[Näin puhui Zarathustra]]*, ensimmäinen osa
* Agathon Meurman &ndash; *[[Sanakirja yleiseen sivistykseen kuuluvia tietoja varten]]*, ensimmäiset vihkot. Koko 12-vihkoinen teos ilmestyi vuoteen 1890 mennessä.
* Guy de Maupassant &ndash; *Contes de la bécasse* (novellikokoelma)
* Guy de Maupassant &ndash; *Clair de lune* (novellikokoelma)
* Robert Louis Stevenson &ndash; *[[Aarresaari]]*, (kirjapainos)
* Gösta Sundman &ndash; *Finlands fiskar målade efter naturen : The fishes of Finland, drawn and coloured from life* (12-vihkoinen teos, suom. *Suomen kalat : kuvatut luonnosta*, Edlund, Helsinki 1893)
* Anthony Trollope &ndash; *Autobiography* (kaksiosainen)
* Anton Tšehov &ndash; *Kertomukset*
* Giovanni Verga &ndash; *Cavalleria rusticana* (kokoelmassa *Novelle rusticane* ilmestynyt novelli, jonka pohjalta on tehty ooppera)

## Palkintoja

## Lähteet
Kirjallisuusvuosi 1882

**Kirjallisuusvuosi 1882** käsittelee vuoden 1882 tärkeitä kirjallisuuden tapahtumia, uutisia ja julkistuksia.

## Tapahtumia
* Tehtaanjohtaja Carl Samuel von Nottbeck hankki Suomen ensimmäisen sähkövalaistuksen Finlaysonin Tampereen puuvillatehtaalle.
* Porvoolainen kustantaja Werner Söderström aloitti oppikirjojen kustantamisen. Lisäksi hän otti suuren riskin painattaessaan tuhansien kappaleiden painoksen professori J. R. Danielson-Kalmarin ja Aatto Suppasen suomentamaa Georg Weberin suurteosta "Yleistä ihmiskunnan historiaa".
* Mark Twainin teosta Mississippi-virralla (*Life on the Mississippi*, ilm. 1883) pidetään ensimmäisenä kirjoituskoneella kirjoitettuna romaanina. 

## Julkaisuja
* Johan Albrecht Ehrenström &ndash; *Historiska anteckningar* (alkuosa, loppuosa 1883)
* Anatole France &ndash; *Les Désirs de Jean Servien* (suom. *Jean Servienin intohimot*, 1923)
* Ignatius Donnelly &ndash; *The Antediluvian World* (suom. *Atlantis : Maailma ennen vedenpaisumusta*)
* Victor Hugo &ndash; *Torquemada*
* Henrik Ibsen &ndash; *En folkefiende* (näytelmä)
* Anne Charlotte Leffler &ndash; *Ur lifvet. Saml. 1. H. 1, En bal i "societeten"* (Teos Project Runebergin sivulla)
* Friedrich Nietzsche &ndash; *[[Iloinen tiede]]*
* Jules Verne &ndash; *[[Robinson-koulu]]*

## Palkintoja

## Lähteet
Musiikkivuosi 1882

**Musiikkivuosi 1882** käsittelee vuoden 1882 tärkeitä musiikkitapahtumia, uutisia ja julkistuksia.

## Tapahtumia
* Robert Kajanus perustaa Helsingin kaupunginorkesterin
* Martin Wegelius perustaa Helsingin Musiikkiopiston, joka vuodesta 1939 tunnetaan nimellä Sibelius-Akatemia.
* 26. heinäkuuta &ndash; Richard Wagnerin ooppera *[[Parsifal]]* sai ensiesityksensä Bayreuthissa.
Sakari Honkamaa

**Heimo Touko Sakari Honkamaa** (s. 13. kesäkuuta 1956 Orimattila) on suomalainen upseeri ja kenraaliluutnantti evp. 

Honkamaa syntyi talouspäällikkö Touko Honkamaan ja opettaja Anna-Liisa Nummelinin perheeseen. Hänen puolisonsa vuodesta 1983 on myyntineuvottelija Elisa Kivistö. Honkamaa suoritti Kadettikoulun 1981 ja Sotakorkeakoulun 1991. Kansainvälisen turvallisuuspolitiikan kurssin hän suoritti Genevessä 1997 ja suomalaisen maanpuolustuskurssin 1998. Honkamaa toimi opetusupseerina Kymen jääkäripataljoonassa 1981–1982 ja Reserviupseerikoulussa 1982–1985. Kadettikoulun opettaja hän oli 1986–1988, Maanpuolustuskorkeakoulun opettaja 1991–1994 ja UNTSOn sotilastarkkailija 1988–1989. Hokamaa toimi puolustusneuvoston yleissihteerin apulaisena 1997–1999, Porin prikaatin pataljoonan komentajana 1999–2000 ja Pääesikunnan strategisen suunnittelusektorin päällikkönä 2001–2005. KFOR-pataljoonan komentaja Kosovossa hän oli 2000–2001 ja puolustusasiamies Washingtonissa 2005–2008. Honkamaa oli Kainuun prikaatin komentaja 2008–2009, Pääesikunnan komentopäälliköksi hänet nimitettiin 2010. Puolustusvoimien henkilöstöpäällikkönä Pääesikunnassa Honkamaa työskenteli vuodesta 2012, ennen jäämistään eläkkeelle 2016. Kenraalimajuriksi Honkamaa ylennettiin 2012 ja kenraaliluutnantiksi 2014, prikaatinkenraali hänestä tuli 2008.

Sakari Honkamaan veli on päätoimittaja Tapio Honkamaa. 

## Lähteet
Kirjallisuusvuosi 1881

**Kirjallisuusvuosi 1881** käsittelee vuoden 1881 tärkeitä kirjallisuuden tapahtumia, uutisia ja julkistuksia.

## Tapahtumia
* Suomen tekijänoikeuslaki (Keisarillisen Majesteetin Armollinen Asetus kirjailijan ja taiteilijan oikeudesta työnsä tuotteisin (AsK 8/1880)) astui voimaan. Tämä laki oli voimassa vuoteen 1961 asti.
* Helsingin Rikhardinkadun kirjasto valmistui. Se oli Pohjoismaiden ensimmäinen yleiseksi kirjastoksi suunniteltu rakennus.
* Nuorisoseuraliike ja raittiusliike perustettiin Suomessa.
* Robert Louis Stevensonin Aarresaari alkoi ilmestyä sarjakuvana.
* Venäjän tiedeakatemia perusti Puskin-palkinnon venäjän kielen kehittämiseen.

## Julkaisuja
* Charles Darwin &ndash; *The Formation of Vegetable Mould through the Action of Worms, with Observations on their Habits*
* Henrik Ibsen &ndash; *Catilina* (näytelmä)
* Johanna Spyri &ndash; *[[Pikku Heidi]]* (saks. *Heidi*, suom. 1885, 1905)
* Mark Twain &ndash; *[[Prinssi ja kerjäläispoika]]* (engl. *The Prince and the Pauper*, suom. 1908)

## Palkintoja

## Lähteet
Arhip Nekolenko

**Arhip Nekolenko** (, s. 11. maaliskuuta 1996 Maryino, Venäjä) on venäläinen jääkiekkoilija, pelipaikaltaan keskushyökkäjä. Hän edustaa KHL-joukkue Sibir Novosibirskia.

Nekolenkon veli Ilja Nekolenko pelasi puolustajana KHL- ja VHL-liigoissa.

## Tilastot

## Saavutukset
* EOYF hopeamitali: 2013
* MHL mestari: 2014
* Gagarin Cup: 2017, 2024

## Lähteet

## Aiheesta muualla
* 
*
Kirjallisuusvuosi 1880

**Kirjallisuusvuosi 1880** käsittelee vuoden 1880 tärkeitä kirjallisuuden tapahtumia, uutisia ja julkistuksia.

## Tapahtumia
* Englanninkielisessä kaunokirjallisuudessa oli 1880-luvulla useita estetismin edustajia, kuten Oscar Wilde, Walter Pater ja Arthur Symons.
* Sortavalan seminaari aloitti toimintansa.
* Aikakauslehti *[[Valvoja]]* alkoi ilmestyä.
* Saksalainen Johann Martin Schleyer julkasi ensimmäisen kirjan kehittämällään volapükin kielellä, joka on ensimmäinen keinotekoinen kansainvälinen apukieli.

## Julkaisuja

* Carl Henrik Alopaeus &ndash; *Neuvoja sokeitten lasten kotoiseen hoitoon*
* Jules Breton &ndash; *Jeanne* (runokokoelma)
* Rosalía de Castro &ndash; *Follas novas*
* Charles Darwin &ndash; *[[The Power of Movement in Plants]]*
* Fjodor Dostojevski &ndash; *[[Karamazovin veljekset]]*
* Karl Jacob Gummerus &ndash; *Ylhäiset ja alhaiset* (1. osa)
* Henrik Ibsen &ndash; *[[Nukkekoti (näytelmä)|Nukkekoti]]* (*Et dukkehjem*, näytelmä)
* Alexander Kielland &ndash; *Garman og Worse*
* Paul Lafargue &ndash; *Le Droit à la paresse*
* Edvard Wilhelm Lybeck &ndash; *Kristikunnan nykyiset eripuolueet ja merkittävimmät lahkot : silmäys kirkkohistoriaan evangelis-lutherilaiselta kannalta*
* Guy de Maupassant &ndash; *Boule de Suif* (novelli, suom. Rasvapallo)
* Lewis Wallace &ndash; *Ben-Hur: A Tale of the Christ* (suom. *Ben-Hur – kertomus Kristuksen ajoilta*)
* Jules Verne &ndash; *La maison à vapeur* (suom. *[[Höyrytalo]]*, 1980)
* Émile Zola &ndash; *[[Nana (kirja)|Nana]]* (suom. 1930)

## Palkintoja

## Lähteet

## Aiheesta muualla
Musiikkivuosi 1892

**Musiikkivuosi 1892** käsittelee vuoden 1892 tärkeitä musiikkitapahtumia, uutisia ja julkistuksia.

## Tapahtumia
* Jean Sibelius &ndash; Kullervo op. 7
*16. helmikuuta – Jules Massenet'n ooppera *[[Werther]]* sai kantaesityksensä Wienissä.
*18. joulukuuta – Säveltäjä Pjotr Tšaikovski johti balettinsa *[[Pähkinänsärkijä]]* ensiesityksen Pietarissa.
Musiikkivuosi 1899

**Musiikkivuosi 1899** käsittelee vuoden 1899 tärkeitä musiikkitapahtumia, uutisia ja julkistuksia.

## Tapahtumia
* Jean Sibelius &ndash; Finlandia op. 26
*26. huhtikuuta – Jean Sibeliuksen 1. sinfonia kantaesitettiin Helsingissä.
Helsingin Koominen Ooppera

**Helsingin Koominen Ooppera** on vuonna 2016 toimintansa aloittanut oopperaa esittävä toimija Helsingissä. Oopperan kotinäyttämönä toimii Finlandia-talo, jossa sijaitsee myös oopperan toimisto.

Helsingin Koomisen Oopperan esikuvana on Komische Oper Berlin, joka on erikoistunut kevyeen oopperaan, kuten italialaiseen opera buffaan. Oopperan alkutaipaleen ohjelmistossa ovat olleet Jiří Pauerin satuooppera Punahilkka (yhteistyössä Etelä-Savon musiikkiteatteri- ja oopperayhdistyksen kanssa), nuorten suomalaisten oopperataiteilijoiden liedkonserttisarja sekä Leoš Janáčekin oopperaan *Ovela pieni kettu* perustuva *Vixen* (yhteistyössä englantilaisen Silent Operan kanssa). Oopperan johtaja on kokenut oopperaohjaaja Laura Åkerlund ja pääkapellimestari on Erkki Lasonpalo. Vuonna 2018 Helsingin Koominen Ooppera tuotti ensimmäistä kertaa Helsinki Opera Festivalin. Festivaalin ensimmäisenä kansainvälisenä vieraana oli puolalainen barokkiorkesteri Capella Cracoviensis, jonka kanssa toteutettiin yhteistuotantona Stanislaw Moniuszkon ooppera Halka Helsingin Kulttuuritalossa.

Koomisen Oopperan taustaorganisaationa on seitsemän henkilön perustama osakeyhtiö. Se tuottaa oopperan esitykset ja tarjoaa myös yhteistyötä eri musiikkiyhdistyksille. Yhtiön toimitusjohtaja ja taiteellinen johtaja on Laura Åkerlund. Lipunmyynnin ohella ooppera saa rahoitusta muun muassa apurahoista ja sponsoreilta.

## Lähteet

## Aiheesta muualla
* Helsingin Koominen Ooppera
Aepyornithomimus

**Aepyornithomimus** on sukupuuttoon kuollut strutsisaureihin kuuluva dinosaurussuku, joka eli myöhäisellä liitukaudella. Sen fossiileja on löydetty Mongoliasta, Djadokhtan muodostumasta. Suvun ainoa laji on **Aepyornithomimus tugrikinensis**.

## Lähteet

## Aiheesta muualla
* Paleo Profile: The Elephant Bird Mimic
Norsunluurannikon kansalliskirjasto

**Norsunluurannikon kansalliskirjasto** (, lyh. BNCI) on Abidjanin suurkaupungissa sijaitseva Norsunluurannikon kansalliskirjasto. Se on maan Kulttuurin ja ranskalaisen kulttuuriperinnön ministeriön alaisuudessa. Kansalliskirjastolle osoitettujen varojen puutteen vuoksi se on ollut vuodesta 2006 lähtien useita vuosia pääosin yleisöltä suljettuna.

Kansalliskirjastolla on vapaakappaleoikeus.  

Yhdistyneiden kansakuntien erityisjärjestö Unescon mukaan Norsunluurannikon aikuisväestöstä (vähintään 15-vuotiaat) lukutaito oli yhteensä 43,9 prosentilla (vuonna 2014).

## Lähteet

   
## Aiheesta muualla
*IFLA: Cote d Ivoire (The International Federation of Library Associations and Institutions)   (ifla-world-report.org)
*Marcel Lajeunesse (2008) ''Les Bibliothèques nationales de la francophonie'' (sivu: ''Côte d'Ivoire'', pdf, 3rd ed., Bibliothèque et Archives nationales du Québec)   (banq.qc.ca)
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)
Manilla (Turku)

**Manilla** on Turun Itärannan kaupunginosassa sijaitseva ”kulttuuritehdas” eli taidealojen monitoimitalo. Se alkoi syntyä 1980- ja 1990-luvun vaihteessa, kun Aurinkobaletti muutti köysitehdas Oy Manilla Ab:n tyhjilleen jättämään tehdaskiinteistöön. Syyskuussa 2016 Manilla juhli 150-vuotisjuhlaansa. Ikä laskettiin vuodesta 1866, jolloin skotlantilainen insinööri David Cowie perusti tontille Aura Ångbränneri -nimisen viinatislaamon.

Aurinkobaletin muutettua Manillan tiloihin alettiin koko kiinteistöä ajaa kulttuurialojen käyttöön. Perustettiin Pro Manilla -säätiö, ja 2000-luvun alussa purkutuomion alla olleet rakennukset lopulta suojeltiin. Säätiö osti kiinteistön itselleen.

Manilla muodostuu kolmesta rakennuksesta. A-rakennuksessa toimivat muiden muassa Aurinkobaletti, Manilla-teatteri, Läntisen tanssin aluekeskus ja Tehdas-teatteri. B-talossa toimii mm. Jo-Jo Teatteri ja C-taloissa on pienempiä kulttuuritoimijoita sekä arkkitehtuuri- ja viestintäalan toimistoja.

## Lähteet

## Kirjallisuutta
*
Boudin

**Boudin** on sukunimi muun muassa seuraavilla henkilöillä:

*Chesa Boudin (s. 1980), yhdysvaltalainen vasemmistolainen kirjailija, Kathy Boudinin tytär
*Eugène Boudin (1824–1898), ranskalainen maisemamaalari
*Kathy Boudin (1943–2022), Weather Undergroundin jäsen ja murhaaja, Leonard Boudinin tytär
*Leonard Boudin (1912–1989), yhdysvaltalainen kansalaisoikeusjuristi
*Louis B. Boudin (1874–1952), yhdysvaltalainen marxilainen älykkö ja juristi, Leonard Boudinin setä
*Michael Boudin (s. 1939), yhdysvaltalainen tuomari, Leonard Boudinin poika
*Stéphane Boudin (1888–1967), ranskalainen sisustussuunnittelija
*Denzil Boudin (1937–2014), jerseyläissyntyinen brittiläinen sotilas ja palomies

## Muita

*Boudin Bakery, San Franciscossa toimiva leipomo
*budinaasi (*boudinage*), geologinen termi
*Le Boudin, Ranskan muukalaislegioonan virallinen marssi
Sudanin kansalliskirjasto

**Sudanin kansalliskirjasto** (, lyh. NLS, ) on Sudanin pääkaupunki Khartumissa toimiva kansalliskirjasto. Se on hallinnollisesti maan kulttuuriministeriön alaisuudessa. 

Fyysisesti kansalliskirjasto sijaitsee osoitteensa perusteella hyvin lähellä Khartumin yliopiston kirjastoa, jolla on kuitenkin eri katu- ja postiosoite. Varsinaista erillistä kansalliskirjastoa ei maalla ole kuitenkaan ollut (tai ole), jolloin Khartumin yliopiston *Sudan Library* -kokoelmaa on ainakin osassa lähteistä kutsuttu maan kansalliskirjastoksi.

Kansalliskirjastolla on vapaakappaleoikeus. Se on saanut arabimaista esimerkiksi tietokoneita lahjoituksena.

## Lähteet

   
## Aiheesta muualla
*IFLA World Report: Sudan (The International Federation of Library Associations and Institutions)   (ifla-world-report.org)
*Sudan National Library <small>(Hahmotelma uudeksi kansalliskirjastoksi(?), Khartum, 21.12.2017)</small> (youtube.com)
Teppo Kröger

**Teppo Kröger** (s. 15. marraskuuta 1965 Uskela) on suomalainen yhteiskuntapolitiikan professori Jyväskylän yliopistossa. Hän on toiminut aiemmin tutkijana Tampereen yliopistossa. Kröger on erikoistunut muun muassa hoivapolitiikan ja ikääntymisen tutkimukseen.

Kröger on koulutukseltaan yhteiskuntatieteiden tohtori. Hän väitteli tohtoriksi Tampereen yliopistossa vuonna 1997 otsikolla ”Hyvinvointikunnan aika. Kunta hyvinvointivaltion sosiaalipalvelujen rakentajana”.

## Lähteet

## Aiheesta muualla
* Krögerin kotisivu 
* Krögerin tutkimukset Google Scholarissa
Boudin Bakery

**Boudin Bakery** on San Franciscossa Kaliforniassa toimiva leipomo, joka valmistaa hapanleipää nimellä "The Original San Francisco Sourdough". Yrityksen perusti vuonna 1849 Ranskan Burgundista peräisin olevaan mestarileipurien sukuun kuulunut Isidore Boudin yhdistämällä ranskalaisen patonginvalmistusperinteen Kalifornian kultaryntäyksen aikana suosittuun hapanjuurella valmistettuun leipään.

Steven Giraudo oli italialaistaustainen käsityöläisleipuri, jonka ensimmäinen työpaikka oli Boudin. Hän osti leipomon 1941 mutta myi sen sittemmin edelleen. Useiden omistajien jälkeen leipomon osti investointipankin kautta kaksi Giraudon poikaa.

Leipomon kahviloita on San Franciscossa Fisherman's Wharfissa lähellä San Franciscon lahtea, Anaheimissa sekä 30 muussa paikassa ympäri Kaliforniaa. Pääleipomo San Franciscossa on Richmondin kaupunginosassa 10th Avenuen ja Geary Boulevardin risteyksessä. Leipomossa on yhä käytössä kultaryntäyksen ajalta peräisin oleva taikinajuuri.

## Populaarikulttuurissa
Elokuvan *[[Yksin kotona 3]]* (1997) juonen keskeinen osa on kassi, jossa on "kuuluisa sanfranciscolainen hapanleipä". Rouva Hess (Marian Seldes) ostaa leivän, ja samaan aikaan terroristinelikko käyttää samanlaista Ranskan lippukuvioista kassia salakuljettaakseen varastetun tietokonemikropiirin radio-ohjatulla autolla. Kassit sotkeutuvat lentokentän turvatarkastuksessa, ja terroristit eivät onnistu viemään autoa, koska lentokentällä monilla ihmisillä on samanlaiset leipomon kassit.

## Lähteet

## Aiheesta muualla

*
*Bakeryn verkkosivusto
Guinean kansalliskirjasto

**Guinean kansalliskirjasto** () on Conakryn kaupungissa toimiva Guinean kansalliskirjasto. Kirjastoa on 2000-luvun alkupuolella johtanut tohtori, historioitsija Cheick Sylla Baba. 

Kansalliskirjasto perustettiin vuonna 1958. Kirjasto oli aluksi Institut fondamental d’Afrique noiren osa. Kansalliskirjasto ei saanut juurikaan valtiollista rahoitusta, ja taantui 1960-luvun loppupuolella merkittävästi. Kirjasto toimi vuosia ilman valtion tukea, niukkojen ulkopuolisten lahjoitusrahotuksen turvin. 

Kansalliskirjaston rakennus sijaitsi vuonna 2015 maan Guinean kansallismuseon alueella maan pääkaupungissa. Kirjasto oli sekä tiloiltaan, kokoelmiltaan että palveluiltaan vielä varsin vaatimaton. Uutta  kirjastorakennusta alettiin kuitenkin rakentaa vuonna 2015 maan suurimman yliopiston eli Conakryn yliopiston (täsmällisemmin , UGANC) läheisyyteen.

Guinean aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia vain 32,0 prosenttia (vuonna 2014).

## Lähteet

## Aiheesta muualla
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)
*IFLA: Guinea (The International Federation of Library Associations and Institutions)   (ifla-world-report.org)
Budumat

**Budumat** ovat tšadilaista buduman kieltä puhuva kansa Tšadjärven saarilla. Heitä on noin 65&nbsp;000 Tšadissa, 5&nbsp;000 Nigerissä ja 4&nbsp;000 Nigeriassa.

Budunat harjoittavat karjanhoitoa ja kalastusta Tšadjärvellä. Asuinympäristö on tehnyt heistä eristäytyneitä, ja he ovat säilyttäneet paljon vanhoja kulttuuripiirteitä. Ranskan siirtomaa-aikana omaksutun islamin ohella harjoitetaan perinteistä uskontoa.

## Lähteet
Oleksandr Salnykov

**Oleksandr Petrovytš Sаlnykov** (, , 3. heinäkuuta 1949 Sevastopol, Ukrainan SNT – 17. marraskuuta 2017 Kiova, Ukraina) oli Neuvostoliittoa edustanut koripalloilija, olympiamitalisti, maailman- ja euroopanmestari.

Salnykov voitti Neuvostoliiton miesten maajoukkueessa vuosien 1974–1981 välillä olympiapronssia Montréalissa 1976 ja Moskovassa 1980, maailmanmestaruuden Puerto Ricossa 1974, yhden MM-hopean ja neljä EM-mitalia joista kaksi kultaista.

17. marraskuuta 2017 Salnykovin uutisoitiin kuolleen Kiovassa 68-vuotiaana.

## Lähteet
* Oleksandr Salnykov Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Konstantin Taipale

**Konstantin Taipale** (15. huhtikuuta 1882 – 29. marraskuuta 1937 Leningrad) oli suomalainen Venäjällä ja Neuvostoliitossa asunut kemisti ja professori. 

Taipaleen vanhemmat olivat Virolahdella syntynyt teknikko Aleksander Konstantininpoika Taipale (s. 1856) ja  
Jekaterina Alekseintytär. Perhe asui Virolahdella, Viipurissa ja sitten Pietarissa. Konstantin Taipale kävi Pietarissa Pyhän Annan kirkon klassista koulua 1892–1901 ja pääsi sieltä ylioppilaaksi 1901. Hän opiskeli sitten kemiaa Pietarin yliopistossa ja työskenteli vuonna 1904 puolen vuoden ajan Saksassa Strassburgissa professori Timmen laboratoriossa. Taipale valmistui 1906 ja hän hankki vielä orgaanisen kemian opettajan pätevyyden. 

Taipale oli 1907 Polyteknisen instituutin vanhempana assistenttina ja mallikappalemuseon johtajana, työskenteli sitten puoli vuotta Saksassa Leipzigin yliopistossa ja toimi vuodesta 1908 alkaen Pietarin yliopiston analyyttisen ja fysikaalisen kemian assistenttina. Vuonna 1925 hänestä tuli Leningradin valtionyliopiston apulaisprofessori ja kvantitatiivisen analytiikan laboratorion johtaja. Hän oli Nekrasovin opettajakorkeakoulun orgaanisen kemian professorina 1919–1923 ja Valtiollisen ensimmäisen tupakkatrustin tieteellisen laboratorion johtajana 1925–1935.

Taipaleesta tuli Leningradin yliopiston orgaanisen kemian professori 1930 ja vuodesta 1935 hän oli orgaanisen kemian jatko-opiskelijoiden yksikön johtaja. Leningradin Tieteellisen seuran jäsen hänestä tuli 1932. Taipale oli vuonna 1930 mukana kirjoittamassa kemian oppikirjaa *Sbornik Referatov po Himii* ja hän sai vuonna 1928 Venäjän kemian seuran myöntämän  A.  A. Voskresenskin ja  N. N. Zininin palkinnon. Taipaleesta tuli kemian tohtori 1935. Hän vieraili elokuussa 1935 Suomessa todennäköisesti professori Gustaf Kompan kutsumana. Komppa oli vieraillut syyskuussa 1934 Leningradissa Dmitri Mendelejevin syntymän 100-vuotisjuhlissa.

Taipaleen terveys alkoi heiketä 1930-luvun puolivälissä. Hänen eläkeanomustaan ei kuitenkaan hyväksytty ja hän kuoli sydänkohtauksen marraskuun lopulla 1937. Taipale haudattiin Bogolovskojen hautausmaalle Leningradiin.

Konstantin Taipale oli naimisissa vuodesta 1909 Jekaterina Isaakovna Roosenoorin (s. 1886) kanssa, jonka 1907 syntyneen Juri-pojan Taipale otti nimiinsä 1916. Perheessä oli myös tytär Galina (s. 1910) ja poika Andrei (Antti, s. 1916). Taipaleen kuoltua Jektarina pääsi nähtävästi muuttamaan Suomeen 1938 ja Galina ja Andrei muuttivat puolestaan Saksaan samana vuonna. Juri (Yrjö) oli muuttanut Suomeen jo 1930-luvun alkupuolella.

Yrjö (Juri) Taipale oli Suomeen siirryttyään työssä ensin Arabian tehtailla ja sen jälkeen hän toimi professori Gustaf Kompan yksityisassistenttina Teknillisen korkeakoulun kemian laitoksella. Yrjö Taipale keksi uuden menetelmän posliinin kultausta varten ja perusti tätä varten Suomen Kiiltokulta Oy:n 1934. Suomen Kiiltokulta Oy:ssä (vuodesta 1936 Kemiallinen teollisuus Oy) kehitettiin sitten myös menetelmä, jolla öljytuotteita voitiin regeneroida jäteöljystä ylikuuman vesihöyryn avulla. Sotavuosina menetelmää käytettiin Suomessa voiteluaineiden tuottamiseen kierrätetystä jäteöljystä.

## Lähteet
Thief (pelisarja)

**Thief** on Looking Glass Studiosin kehittämä hiiviskelypelisarja. Sarja sijoittuu fantasia/steampunk-henkiseen maailmaan.

## Pelit
* **' (1998)
* ''[[Thief II: The Metal Age]]'' (2000)
* **' (2004)
* *[[Thief (vuoden 2014 videopeli)|Thief]]* (2014)

*Thief: Deadly Shadows* -nimellä on julkaistu myös J2ME-mobiilipeli.

## Lähteet

## Aiheesta muualla
* Pelisarja MobyGamesissä
Steve Elkington

**Steve Elkington** (s. 8. joulukuuta 1962 Inverell, Australia) on australialainen golfammattilainen.

Elkington voitti PGA:n mestaruusturnauksen vuonna 1995. Hän sijoittui toiseksi Britannian avoimessa turnauksessa vuonna 2002 sekä PGA:n mestaruusturnauksessa vuonna 2005. Kaikkiaan hän voitti PGA-kiertueella 10 kertaa.

## Lähteet
* https://www.pgatour.com/players/player.01313.steve-elkington.html

### Viitteet
Beninin kansalliskirjasto

**Beninin kansalliskirjasto** (, lyh. BnB) on Beninin pääkaupunki Porto-Novossa toimiva maan kansalliskirjasto. Se on perustettu vuonna 1975 ja toimii Beninin kulttuuri-, lukutaito-, käsityö- ja matkailuministeriön () alaisuudessa. Kansalliskirjastoa johti vuoden 2018 alussa Assigba Innocent.

Beninin aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia vain 32,9 prosenttia (vuonna 2012).

## Lähteet

   
## Aiheesta muualla
*Bibliothèque nationale du Bénin  (facebook.com)
*Marcel Lajeunesse & Henri Sène (2004) Legislation for library and information services in French-speaking Africa revisited. (Abstrakti; The International Information & Library Review, 36 (4), Dec. 2004, pp. 367-380)  (sciencedirect.com)
*Bibliothèque Nationale du Bénin (24.6.2011)  (blogspot.com)
Armenak Alatšatšjan

**Armenak Alatšatšjan** (, , 25. joulukuuta 1930 Aleksandria, Egypti – 4. joulukuuta 2017 Scarborough, Kanada) oli Neuvostoliittoa edustanut koripalloilija, koripallovalmentaja, olympiamitalisti ja Euroopan mestari.

Pelintekijänä pelannut Alatšatšjan saavutti Neuvostoliiton miesten maajoukkueessa vuosien 1953–1965 välillä olympiahopeaa Tokiossa 1964 ja neljä Euroopan mestaruutta. Seuratasolla hän edusti pitkään TsSKA Moskovaa ja voitti Euroopan cupin sekä useita Neuvostoliiton mestaruuksia. Hän voitti TsSKA:ssa Euroopan cupin myös valmentajana. Alatšatšjan kuoli Kanadan Scarborough’ssa 86-vuotiaana 4. joulukuuta 2017.

## Lähteet
* Armenak Alachachyan Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive